|  |
| --- |
| **Projektas** |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL SKOLŲ SAVIVALDYBĖS ĮMONEI „PLUNGĖS BŪSTAS“ PRIPAŽINIMO BEVILTIŠKOMIS IR JŲ NURAŠYMO** |
| 2022 m. balandžio 28 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos mokesčių administravimo įstatymo 107 straipsniu ir 113 straipsnio 1 dalimi bei atsižvelgdama į Savivaldybės įmonės „Plungės būstas“ 2021 m. birželio 25 d. raštą Nr. D2-250 „Dėl rekomendacijų įgyvendinimo“, Plungės rajono savivaldybės taryba n u s p r e n d ž i a:

1. Pripažinti beviltiškomis iš Juridinių asmenų registro išregistruotų ir likusių skolingų Savivaldybės įmonei „Plungės būstas“ už bendro naudojimo objektų administravimą, techninę priežiūrą bei žemės sklypų priežiūrą susidariusias juridinių asmenų mokesčių skolas (1 priedas).

2. Pripažinti beviltiškomis Savivaldybės įmonei „Plungės būstas“ už suteiktas paslaugas susidariusias fizinių asmenų mokesčių skolas, kurioms 2021 m. sausio 1 d. suėjo priverstinio išieškojimo 5 m. senaties terminas arba skolininkai yra mirę (2 priedas).

3. Pripažinti beviltiškomis Plungės rajono savivaldybei nuosavybės teise priklausančių butų nuomininkų susidariusias skolas Savivaldybės įmonei „Plungės būstas“ už suteiktas paslaugas (3 priedas).

4. Leisti nurašyti susidariusias skolas pagal pridedamus 1, 2 ir 3 priedus.

Savivaldybės meras

SUDERINTA:

Administracijos direktorius Mindaugas Kaunas

Skyriaus vedėjas Arvydas Liutika

Kalbos tvarkytoja Simona Grigalauskaitė

Juristas Vytautas Tumas

Sprendimą rengė

Vietos ūkio skyriaus vyr. specialistas Kazys Milierius

**VIETOS ŪKIO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL SKOLŲ SAVIVALDYBĖS ĮMONEI „PLUNGĖS BŪSTAS“ PRIPAŽINIMO BEVILTIŠKOMIS IR JŲ NURAŠYMO“**

1. **Sprendimo projekto esmė, tikslai ir uždaviniai, problemos esmė.**

Sprendimo projekto parengimo tikslas – pripažinti beviltiškomis fizinių asmenų skolas už suteiktas paslaugas, kurioms 2021 m. sausio 1 d. suėjo mokesčio priverstinio išieškojimo senaties terminas, iš Juridinių asmenų registro išregistruotų juridinių asmenų skolas ir Plungės rajono savivaldybei nuosavybės teise priklausančių butų nuomininkų (mirusių nuomininkų) skolas SĮ „Plungės būstas“ ir leisti jas nurašyti.

1. **Kaip šiuo metu yra sprendžiami projekte aptarti klausimai.** Išsiaiškinta, kadSĮ „Plungės būstas“ susidariusios skolos, kurios išdėstytos šio sprendimo projekte, niekada nebuvo nurašinėjamos, todėl teigiame, kad skolų nurašymo klausimas nebuvo sprendžiamas.

**3.Kodėl būtina priimti sprendimą, kokių pozityvių rezultatų laukiama.**

SĮ „Plungės būstas“ Plungės rajono savivaldybės administracijai 2021 m. birželio 25 d. pateikė prašymą „Dėl rekomendacijų įgyvendinimo“, kuriame pateikė paslaugų mokėtojų (fizinių asmenų, juridinių), kurių daliai skolų 2021 m. sausio 1 d. suėjo mokesčio priverstinio išieškojimo senaties terminas, Plungės rajono savivaldybėje bankrutavusių ir likviduotų įmonių, kurios liko skolingos už bendro naudojimo objektų administravimą, techninę priežiūrą eksploatavimo mokestį (kaupimo), remonto darbus, žemės nuomos mokestį, kaupimo lėšas namo atnaujinimui bei žemės sklypų priežiūrą, sąrašą.

Lietuvos Respublikos mokesčių administravimo įstatymo 107 straipsnis reglamentuoja: „Mokestinės nepriemokos priverstinio išieškojimo senatis“ nustato:

-- Mokesčio ir su juo susijusių sumų priverstinio išieškojimo senaties terminas yra 5 metai.

-- Mokesčio priverstinio išieškojimo senaties terminas pradedamas skaičiuoti nuo teisės priverstinai išieškoti mokestį atsiradimo dienos.

-- Suėjus mokesčio priverstinio išieškojimo senaties terminui, pasibaigia ir su juo susijusių sumų priverstinio išieškojimo senaties terminas.

-- Mokesčių administratorius, pasibaigus mokestinės nepriemokos priverstinio išieškojimo senaties terminui, neturi teisės imtis jokių išieškojimo veiksmų, taip pat be mokesčių mokėtojo prašymo ar sutikimo - įskaityti mokesčių mokėtojo turimos mokesčio permokos (skirtumo) mokestinei nepriemokai, kurios pasibaigęs priverstinio išieškojimo senaties terminas, padengti.“

Vadovaudamiesi tuo, kas išdėstyta, teikiame skolų sąrašus (1; 2; 3 priedai), kurių daliai skolų 2021 m. sausio 1 d. suėjo senaties terminas ir pagal galiojančius Lietuvos Respublikos įstatymus išieškoti rinkliavos mokesčio nebegalima. 4 juridinių asmenų skolos sudaro – 5 663,78 euro. Tai juridiniai asmenys – įmonės, kurios išregistruotos iš Juridinių asmenų registro, todėl išieškoti iš jų skolų nėra galimybių; 47 fizinių asmenų (kai kurie mirę) skolos sudaro 18 251,97 euro; Savivaldybei nuosavybės teise priklausančių butų 40-ies mirusių nuomininkų skolos sudaro 11 171,12 euro.

**4. Siūlomos teisinio reguliavimo nuostatos.**

**5 . Pateikti skaičiavimus, išlaidų sąmatas, nurodyti finansavimo šaltinius.** Lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Projektas parengtas SĮ „Plungės būstas“ bei Kontrolės ir audito tarnybos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** SĮ „Plungės būstas“.

**11. Kita svarbi informacija (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kt.** Už sprendimo projekto įgyvendinimą atsakinga SĮ „Plungės būstas“, skolos turės būti nurašomos.

**12.Numatomo teisinio reguliavimo poveikio vertinimas (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatoma* |
| *Finansams* |  | *nenumatoma* |
| *Socialinei aplinkai* |  | *nenumatoma* |
| *Viešajam administravimui* |  | *nenumatoma* |
| *Teisinei sistemai* |  | *nenumatoma* |
| *Kriminogeninei situacijai* |  | *nenumatoma* |
| *Aplinkai* |  | *nenumatoma* |
| *Administracinei naštai* |  | *nenumatoma* |
| *Regiono plėtrai* |  | *nenumatoma* |
| *Kitoms sritims, asmenims* |  | *nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio sk. vyr. specialistas K. Milierius